
ΥΦΥΝ 8/9/2026
ΝΟΜΟΣΧΕΔΙΟ ΜΕ ΤΙΤΛΟ 

Ο ΠΕΡΙ ΕΜΠΟΡΙΚΗΣ ΝΑΥΤΙΛΙΑΣ (ΝΗΟΛΟΓΗΣΗ, ΠΩΛΗΣΗ ΚΑΙ ΥΠΟΘΗΚΕΥΣΗ ΠΛΟΙΩΝ) (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2026
ΝΟΜΟΣΧΕΔΙΟ

ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΜΠΟΡΙΚΗΣ ΝΑΥΤΙΛΙΑΣ (ΝΗΟΛΟΓΗΣΗ, ΠΩΛΗΣΗ ΚΑΙ ΥΠΟΘΗΚΕΥΣΗ ΠΛΟΙΩΝ) ΝΟΜΟΥΣ ΤΟΥ 1963 ΜΕΧΡΙ 2020 
	
	

	
	

	
	

	Συνοπτικός τίτλος.
45/1963

32/1965

82/1968

62/1973

102/1973

42/1979

25/1980

14/1982

57/1986

64/1987

28(I)/1995

37(I)/1996

138(I)/2003

169(I)/2004

108(I)/2005

186(I)/2020.

	Ο παρών Νόμος θα αναφέρεται ως ο περί Εμπορικής Ναυτιλίας (Νηολόγηση, Πώληση και Υποθήκευση Πλοίων) (Τροποποιητικός) Νόμος του 2026 και θα διαβάζεται μαζί με τους περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμους του 1963 μέχρι 2020 (που στο εφεξής θα αναφέρονται ως «οι βασικοί νόμοι») και οι βασικοί νόμοι και ο παρών Νόμος θα αναφέρονται μαζί ως οι περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμοι του 1963 έως 2026

	
	

	Τροποποίηση του άρθρου 2 
των βασικών νόμων.

	2.- Το άρθρο 2 των βασικών νόμων τροποποιείται με:

 

	
	

	
	(α) την προσθήκη σ’ αυτό στην κατάλληλη αλφαβητική σειρά των ακόλουθων νέων όρων και ορισμών τους:

	
	

	
	««Γνωστοποίηση» σημαίνει γνωστοποίηση που εκδίδεται από τη Νηολογούσα Αρχή, η οποία δημοσιεύεται στην Επίσημη Εφημερίδα της Δημοκρατίας·»

	
	

	
	««πλοιοκτήτης» σημαίνει τον εγγεγραμμένο ιδιοκτήτη οποιουδήποτε μεριδίου ή μεριδίων σε Κυπριακό πλοίο﮲εξαιρουμένου του όρου πλοιοκτήτη στις περιπτώσεις παράλληλης νηολόγησης όπως αναφέρεται στα άρθρα 23Δ, 23ΣΤ, 23Ζ και 23Κ·»,

	
	

	
	(β) με την αντικατάσταση του όρου και ορισμού «Πλοίον» με τον ακόλουθο νέο όρο και τον ορισμό του:

	
	

	
	««πλοίο» περιλαμβάνει κάθε είδος σκάφους που χρησιμοποιείται στη θαλάσσια ναυσιπλοΐα, αυτοκινούμενο ή μη, και περιλαμβάνει φορτηγίδες, πλατφόρμες, πλωτές εγκαταστάσεις, δομές ή κατασκευές, εξέδρες εξόρυξης και επεξεργασίας πετρελαίου και άλλα παρόμοια σκάφη όπως εκάστοτε καθορίζεται με Γνωστοποίηση και για τα μέρη του Νόμου, όπου εφαρμόζεται, περιλαμβάνει επίσης σκάφος υπό ναυπήγηση.»

	
	

	
	

	Αντικατάσταση του άρθρου 5 των

βασικών νόμων.
	3. Το άρθρο 5 των βασικών νόμων αντικαθίσταται με το ακόλουθο νέο άρθρο 5 και τον πλαγιότιτλο του:-


	
	

	
	«Πλοία που δικαιούνται

 να είναι 

Κυπριακά πλοία.
ΚΕΦ.113

9/1968

76/1977

17/1979

105/1985

198/1986

19/1990

46(I)/1992

96(I)/1992

41(I)/1994

15(I)/1995

21(I)/1997

82(I)/1999

149(I)/1999

2(I)/2000

135(I)/2000

151(I)/2000

76(I)/2001

70(I)/2003

167(I)/2003

92(I)/2004

24(I)/2005

129(I)/2005

130(I)/2005

98(I)/2006

124(I)/2006

70(I)/2007

71(I)/2007

131(I)/2007

186(I)/2007

87(I)/2008

41(I)/2009

49(I)/2009

99(I)/2009

42(I)/2010

60(I)/2010

88(I)/2010

53(I)/2011

117(I)/2011

145(I)/2011

157(I)/2011

198(I)/2011

64(I)/2012

98(I)/2012

190(Ι)/2012

203(Ι)/2012

6(Ι)/2013

90(I)/2013

74(Ι)/2014

75(Ι)/2014

18(Ι)/2015

62(Ι)/2015

63(Ι)/2015

89(I)/2015

120(I)/2015

40(I)/2016

90(I)/2016

97(I)/2016

17(I)/2017

33(I)/2017

51(I)/2017

37(I)/2018

83(I)/2018

149(I)/2018

163(I)/2019

38(I)/2020

43(I)/2020

191(I)/2020

192(I)/2020

32/2021

43(I)/2021

117(I)/2021

150(I)/2021

151(I)/2021

87(I)/2022

88(I)/2022

96(I)/2022

213(I)/2022

80(I)/2023

151(I)/2023

18(I)/2024

25(I)/2024

26(I)/2024

101(I)/2024.

161(Ι)/2022.

5.-(1) Κανένα πλοίο δεν μπορεί να εγγραφεί στο Νηολόγιο, εκτός αν –
(α) πέραν των πενήντα εκατοστών (50%) των μεριδίων του πλοίου ανήκουν κατά κυριότητα σε-

(i) Κύπριους πολίτες, ή

(ii) πολίτες άλλων κρατών μελών οι οποίοι, στην περίπτωση που δεν είναι μόνιμοι κάτοικοι της Δημοκρατίας, θα πρέπει να έχουν διορίσει και να διατηρούν, καθ’ όλη τη διάρκεια της νηολόγησης του πλοίου στο Νηολόγιο, ένα εξουσιοδοτημένο αντιπρόσωπό τους στη Δημοκρατία σύμφωνα με το άρθρο 5Α·ή

(iii) πολίτες του Ηνωμένου Βασιλείου ή της Ελβετίας ή πολίτες άλλων κρατών που δεν είναι κράτη μέλη, με τα οποία η Κυπριακή Δημοκρατία έχει διευθετήσεις αμοιβαιότητας/ αμοιβαίας αναγνώρισης, όπως εκάστοτε θα καθορίζονται με Γνωστοποίηση, οι οποίοι, στην περίπτωση που δεν είναι μόνιμοι κάτοικοι της Δημοκρατίας, θα πρέπει να έχουν διορίσει και να διατηρούν, καθ’ όλη τη διάρκεια της νηολόγησης του πλοίου στο Νηολόγιο, ένα εξουσιοδοτημένο αντιπρόσωπό τους στη Δημοκρατία σύμφωνα με το άρθρο 5Α, ή

(β) το σύνολο (100%) των μεριδίων του ανήκουν κατά κυριότητα σε ένα ή περισσότερα νομικά πρόσωπα, τα οποία έχουν συσταθεί και λειτουργούν-

(i) σύμφωνα με τον περί Εταιρειών Νόμο, Κεφ. 113 ή τον περί Ναυτιλιακής Εταιρείας Περιορισμένης Ευθύνης (Ν.Ε.Π.Ε.) Νόμο του 2022, όπως αμφότεροι εκάστοτε τροποποιούνται ή αντικαθίστανται ή σύμφωνα με οποιουσδήποτε άλλους νόμους της Δημοκρατίας και έχουν το εγγεγραμμένο γραφείο τους εντός της Δημοκρατίας, ή

(ii) σύμφωνα με τους νόμους άλλου κράτους μέλους και έχουν το εγγεγραμμένο τους γραφείο, την κεντρική τους διοίκηση ή την κύρια τους εγκατάσταση εντός του Ευρωπαϊκού Οικονομικού Χώρου και τα οποία θα πρέπει, καθ’ όλη τη διάρκεια της νηολόγησης του πλοίου στο Νηολόγιο, είτε να έχουν διορίσει και να διατηρούν ένα εξουσιοδοτημένο αντιπρόσωπό τους στη Δημοκρατία σύμφωνα με το άρθρο 5Α, είτε να μεριμνούν ώστε η διαχείριση του πλοίου σε ό,τι αφορά την ασφάλειά του να ανατίθεται εξ’ ολοκλήρου σε κυπριακή ή κοινοτική εταιρεία διαχείρισης πλοίων, έχοντας ως βάση των δραστηριοτήτων της τη Δημοκρατία, σύμφωνα με το άρθρο 5Β, ή

(iii) εκτός της επικράτειας της Δημοκρατίας και εκτός της επικράτειας των άλλων κρατών μελών, και τα οποία ελέγχονται από νομικά ή φυσικά πρόσωπα όπως ορίζονται στο εδάφιο (4) και τα οποία θα πρέπει, καθ’ όλη τη διάρκεια της νηολόγησης του πλοίου στο Νηολόγιο, είτε να έχουν διορίσει και να διατηρούν ένα εξουσιοδοτημένο αντιπρόσωπό τους στη Δημοκρατία σύμφωνα με το άρθρο 5Α, είτε να μεριμνούν ώστε η διαχείριση του πλοίου σε ότι αφορά την ασφάλεια του να ανατίθεται εξ ολοκλήρου σε κυπριακή ή κοινοτική εταιρεία διαχείρισης πλοίων, έχοντας ως βάση των δραστηριοτήτων της τη Δημοκρατία, σύμφωνα με το Άρθρο 5Β, ή, 

(γ) το σύνολο (100%) των μεριδίων του πλοίου ανήκουν σε χρηματοπιστωτικό ή τραπεζικό ή άλλο παρόμοιο ίδρυμα που παρέχει χρηματοδότηση στο εν λόγω πλοίο μέσω συμφωνίας ή άλλων διευθετήσεων χρηματοδοτικής μίσθωσης ή μίσθωσης ναύλωσης γυμνού πλοίου νοουμένου ότι η εν λόγω συμφωνία περιλαμβάνει δικαίωμα αγοράς (purchase option) σύμφωνα με το οποίο, μετά την άσκηση του δικαιώματος αγοράς, το πλοίο θα περιέλθει στην κυριότητα οποιουδήποτε προσώπου που ικανοποιεί τις προϋποθέσεις που αναφέρονται στις παραγράφους (α) ή (β) του εδάφιου (1). Λεπτομέρειες ως προς την εφαρμογή των διατάξεων της παρούσας παραγράφου δύνανται να καθορίζονται με Γνωστοποίηση,  ή
(δ) το σύνολο (100%) των μεριδίων του πλοίου ανήκουν κατά κυριότητα στο Κράτος της Κυπριακής Δημοκρατίας, ή σε ημικρατικούς οργανισμούς της Κυπριακής Δημοκρατίας ή σε δημοτικές αρχές (αρχές τοπικής διοίκησης) της Κυπριακής Δημοκρατίας

Νοείται ότι, σε κάθε περίπτωση, η νηολόγηση οποιουδήποτε πλοίου στο Νηολόγιο είναι δυνατό να υπόκειται σε οποιουσδήποτε όρους που επιβάλλονται δυνάμει του άρθρου 14Β.

(2) Για τους σκοπούς του εδαφίου (1), «Κύπριος πολίτης» σημαίνει κάθε πρόσωπο το οποίο αποκτά την ιδιότητα του πολίτη της Δημοκρατίας δυνάμει γέννησης ή καταγωγής, εγγραφής ή πολιτογράφησης σύμφωνα με τις διατάξεις του περί Αρχείου Πληθυσμού Νόμου.
(3) Για τους σκοπούς της παραγράφου (β) του εδαφίου (1), ο όρος «νομικά πρόσωπα, τα οποία έχουν συσταθεί και λειτουργούν σύμφωνα με τον περί Εταιρειών Νόμο, Κεφάλαιο 113 ή τον περί Ναυτιλιακής Εταιρείας Περιορισμένης Ευθύνης (Ν.Ε.Π.Ε.) Νόμο του 2022, όπως αμφότεροι εκάστοτε τροποποιούνται ή αντικαθίστανται ή σύμφωνα με οποιουσδήποτε άλλους νόμους της Δημοκρατίας και έχουν το εγγεγραμμένο γραφείο τους εντός της Δημοκρατίας» περιλαμβάνει και συνεταιρισμούς.
(4) Για τους σκοπούς της υποπαραγράφου (iii) της παραγράφου (β) του εδαφίου (1), “ελέγχονται” σημαίνει-

(α) κατοχή πέραν των πενήντα εκατοστών (50%) των μετοχών του νομικού προσώπου ή των νομικών προσώπων, είτε:

(i) από Κύπριους πολίτες ή πολίτες άλλου κράτους μέλους ή πολίτες του Ηνωμένου Βασιλείου ή της Ελβετίας, ή από πολίτες άλλων κρατών που δεν είναι κράτη μέλη, με τα οποία η Κυπριακή Δημοκρατία έχει διευθετήσεις αμοιβαιότητας/ αμοιβαίας αναγνώρισης, όπως εκάστοτε θα καθορίζονται με Γνωστοποίηση, ή 
(ii) από ένα ή περισσότερα νομικά πρόσωπα που έχουν συσταθεί είτε σύμφωνα με τους νόμους της Δημοκρατίας και έχουν το εγγεγραμμένο γραφείο τους εντός της Δημοκρατίας είτε σύμφωνα με τους νόμους άλλων κρατών μελών και έχουν το εγγεγραμμένο γραφείο, κεντρική διοίκηση ή την κύρια εγκατάστασή τους εντός του Ευρωπαϊκού Οικονομικού Χώρου, ή 
(iii) από ένα ή περισσότερα νομικά πρόσωπα που έχουν συσταθεί σε κράτη που δεν είναι κράτη μέλη και των οποίων, πέραν των πενήντα εκατοστών (50%) των μετοχών τους κατέχονται, άμεσα ή έμμεσα, από Κύπριους πολίτες ή πολίτες άλλου κράτους μέλους ή πολίτες του Ηνωμένου Βασιλείου ή πολίτες της Ελβετίας, ή από πολίτες άλλων κρατών που δεν είναι κράτη μέλη, με τα οποία η Κυπριακή Δημοκρατία έχει διευθετήσεις αμοιβαιότητας/ αμοιβαίας αναγνώρισης όπως εκάστοτε καθορίζονται με Γνωστοποίηση, ή

(β) η πλειοψηφία των Διευθυντών του νομικού προσώπου ή των νομικών προσώπων είτε: 
(i) είναι Κύπριοι πολίτες ή πολίτες άλλου κράτους μέλους ή πολίτες του Ηνωμένου Βασιλείου ή της Ελβετίας ή πολίτες άλλων κρατών που δεν είναι κράτη μέλη, με τα οποία η Κυπριακή Δημοκρατία έχει διευθετήσεις αμοιβαιότητας/ αμοιβαίας αναγνώρισης όπως εκάστοτε καθορίζονται με Γνωστοποίηση; ή

(ii) είναι νομικό πρόσωπο που συστάθηκε σύμφωνα με τα άρθρα 5 (4) (α) (ii) ή 5 (4) (α) (iii).».


	
	

	Τροποποίηση του άρθρου 5Α των
βασικών νόμων.
	4. Το άρθρο 5Α των βασικών νόμων τροποποιείται με: 

	
	(α) την αντικατάσταση της παραγράφου (δ) του εδαφίου (1) με την ακόλουθη νέα παράγραφο (δ):

	
	

	
	«(δ) υποκατάστημα αλλοδαπού νομικού προσώπου που έχει συσταθεί και είναι εγγεγραμμένο σύμφωνα με τις διατάξεις του άρθρου 347 του περί Εταιρειών Νόμου, Κεφ. 113, έχοντας ως βάση των δραστηριοτήτων του στη Δημοκρατία.» ∙

	
	

	
	(β) με την προσθήκη στο εδάφιο (4) της φράσης «βάσει οποιουδήποτε νόμου της Δημοκρατίας» στην πρώτη γραμμή μεταξύ των λέξεων «απαιτείται» και «να επιδοθεί»∙

	
	

	
	(γ) με την προσθήκη στο εδάφιο (5) της φράσης «σε Κυπριακό πλοίο ή στον εγγεγραμμένο ιδιοκτήτη του» μεταξύ των λέξεων «άλλο απαιτείται να επιδοθεί» και «σε σχέση με».

	
	

	Τροποποίηση του άρθρου 6 των

βασικών νόμων.
	5. Το άρθρο 6 των βασικών νόμων τροποποιείται με την αντικατάσταση του εδαφίου (1) με το ακόλουθο νέο εδάφιο (1):

	
	

	
	« (1) Τηρουμένων των διατάξεων του εδαφίου (2), τα πλοία αποκτούν την Κυπριακή εθνικότητα με την εγγραφή τους στο Νηολόγιο:
Νοείται ότι, τα υπό ναυπήγηση πλοία μπορούν να εγγράφονται στο Νηολόγιο σε οποιοδήποτε στάδιο της ναυπήγησής τους και, στην περίπτωση αυτή, καταχωρούνται στο Νηολόγιο όλα τα εκάστοτε διαθέσιμα στοιχεία.  Οποιαδήποτε στοιχεία δεν είναι διαθέσιμα κατά την αρχική εγγραφή, θα πρέπει να καταχωρούνται στο Νηολόγιο το συντομότερο δυνατό αφού καταστούν διαθέσιμα και το αργότερο με την ολοκλήρωση της ναυπήγησης του πλοίου.»

	
	

	Αντικατάσταση του άρθρου 6Α των

βασικών νόμων.
	6. Το άρθρο 6Α των βασικών νόμων αντικαθίσταται με το ακόλουθο άρθρο 6Α και τον πλαγιότιτλο του: 

	
	

	
	«Εξουσία Υφυπουργού για άρση της εθνικότητας κυπριακού πλοίου.
6Α. Παρά τις διατάξεις του παρόντος Νόμου ή οποιουδήποτε άλλου σε ισχύ Νόμου ο Υφυπουργός έχει επιπρόσθετη εξουσία, στην περίπτωση που υφίστανται εύλογοι λόγοι που τον ικανοποιούν, ότι-

(α) Κυπριακό πλοίο χρησιμοποιείται με τρόπο ο οποίος δυνατόν να:

(i) διεγείρει περιφρόνηση ή να προκαλέσει δυσμένεια ή να κλονίσει την εμπιστοσύνη στην Κυπριακή εθνικότητα του πλοίου ή στην Κυπριακή σημαία ·ή 

(ii) παραβαίνει οικονομικές κυρώσεις/ περιοριστικά μέτρα  της Ευρωπαϊκής Ένωσης ή/και των Ηνωμένων Εθνών·

(β) ο πλοιοκτήτης ή ο πλοίαρχος Κυπριακού πλοίου ή οποιοδήποτε υπεύθυνο για το Κυπριακό πλοίο πρόσωπο-

(i) αμέσως ή εμμέσως παραβαίνει ή παραλείπει να συμμορφωθεί  με τις υπό του παρόντος Νόμου ή υπό διεθνών συνθηκών ισχυουσών στη Δημοκρατία επιβαλλόμενες υποχρεώσεις, εφόσον η παράβαση ή η παράλειψη επηρεάζει σοβαρά την αξιοπλοΐα, ή τη λειτουργικότητα του πλοίου ή τις συνθήκες διαβίωσης και εργασίας των ναυτικών που εργάζονται σ' αυτό ή είναι επαναλαμβανόμενη·

(ii) χρησιμοποιεί ή επιτρέπει ή ανέχεται Κυπριακό πλοίο να χρησιμοποιηθεί σε επιχειρήσεις ασυμβίβαστες προς το συμφέρον της Δημοκρατίας ή το δημόσιον συμφέρον εν γένει·

(iii) αμέσως ή εμμέσως παραβαίνει ή παραλείπει να συμμορφωθεί με οποιαδήποτε διάταξη νομοθεσίας της Δημοκρατίας που διέπει τις δραστηριότητες συγκεκριμένου τύπου πλοίων ή με πρόνοιες για την έκδοση άδειας για την άσκηση τέτοιων δραστηριοτήτων·

(γ) ο πλοιοκτήτης ή ο πλοίαρχος Κυπριακού πλοίου ή οποιοδήποτε υπεύθυνο για το Κυπριακό πλοίο πρόσωπο δεν συμμορφώνεται με οποιοδήποτε όρο ο οποίος τίθεται από τον Υφυπουργό κατά τη νηολόγηση του πλοίου δυνάμει του άρθρου 14Β,

(δ)  o πλοιοκτήτης Κυπριακού πλοίου είναι άτομο ή νομική οντότητα κατά της οποίας έχουν επιβληθεί οικονομικές κυρώσεις/περιοριστικά μέτρα  της Ευρωπαϊκής Ένωσης ή/και των Ηνωμένων Εθνών,

και μετά από ειδοποίηση ενός (1) μηνός προς τυχόν εγγεγραμμένους ενυπόθηκους δανειστές του Κυπριακού πλοίου, διατάξει, με απόφασή του, που δημοσιεύεται στην Επίσημη Εφημερίδα της Δημοκρατίας, την άρση  της Κυπριακής εθνικότητας του πλοίου και τη διαγραφή του από το Νηολόγιο:

       Νοείται ότι η διαγραφή του εν λόγω πλοίου από το Νηολόγιο ως προβλέπεται πιο πάνω ουδόλως επηρεάζει (α) την υποχρέωση καταβολής φόρων, τελών και χρηματικών ποινών, τις κατασχέσεις, την τιμωρία αδικημάτων επί του πλοίου ή από πρόσωπα που ανήκουν σε αυτό, ενόσω αυτά αναφέρονται στην προ της διαγραφής χρονική περίοδο ή (β) την εγκυρότητα τυχόν μη εξοφλημένων εγγεγραμμένων υποθηκών επί του πλοίου.

     Νοείται περαιτέρω ότι για τους σκοπούς του παρόντος άρθρου, η αξιοπλοΐα ενός πλοίου επηρεάζεται σοβαρά όταν, λόγω της ελαττωματικής κατάστασης του σκάφους, του εξαρτισμού ή των μηχανών του, ή λόγω ελλιπούς κατ' αριθμό ή προσόντα επάνδρωσης, υπερφόρτωσης ή αντικανονικής φόρτωσης, είναι ακατάλληλο για χρήση στη ναυσιπλοΐα και θέτει σε σοβαρό κίνδυνο την ανθρώπινη ζωή, έχοντας υπόψη τη φύση των ταξιδιών για τα οποία προορίζεται.».



	
	

	Αντικατάσταση του άρθρου 8 των

βασικών νόμων.
	7. Το άρθρο 8 των βασικών νόμων αντικαθίσταται με το ακόλουθο νέο άρθρο 8 και τον πλαγιότιτλο του:

	
	«Σήμανσης πλοίων.

8.- (1) Σε κάθε πλοίο και πριν από τη νηολόγηση του, σημειώνονται μόνιμα, εμφανώς και με τρόπο που ικανοποιεί τη Νηολογούσα Αρχή, τα ακόλουθα :

(α) Το όνομα σε αμφότερες τις παρειές του πλοίου, το όνομα και ο λιμένας νηολόγησης στην πρύμνη του πλοίου, με λευκό ή κίτρινο χρώμα σε σκουρόχρωμη επιφάνεια και με μαύρο χρώμα σε ανοιχτόχρωμη επιφάνεια﮲ τα γράμματα πρέπει να έχουν μήκος τουλάχιστον 10 εκατοστά και ανάλογο πλάτος ή όπως διαφορετικά εγκρίνει η Νηολογούσα Αρχή .

(β) ο επίσημος αριθμός νηολογίου, καθώς και ο αριθμός που δηλώνει την καθαρή χωρητικότητα του πλοίου, χαράσσονται στον κύριο ζυγό του πλοίου ή σημειώνονται με οποιοδήποτε άλλο τρόπο εγκρίνει η Νηολογούσα Αρχή. 

(γ) η κλίμακα βυθίσματος η οποία δηλοί το βύθισμα του πλοίου, θα χαράσσεται σε αμφότερες τις πλευρές της πλώρης και της πρύμνης του πλοίου, με κεφαλαία λατινικά γράμματα , η με αριθμούς μήκους τουλάχιστον 15 εκατοστών﮲ η κατώτερη γραμμή των γραμμάτων ή των αριθμών πρέπει να συμπίπτει  με την ίσαλο γραμμή κατά περίπτωση.  Τα γράμματα και οι αριθμοί χαράσσονται με λευκό ή κίτρινό χρώμα σε σκουρόχρωμη επιφάνεια ή σημειώνονται με οποιοδήποτε άλλο τρόπο εγκρίνει η Νηολογούσα Αρχή.

(2) Η Νηολογούσα Αρχή μπορεί να εξαιρέσει από κάποιες ή όλες τις διατάξεις του παρόντος άρθρου, οποιαδήποτε κατηγορία πλοίων.

(3) Σε περίπτωση όπου η κλίμακα βυθίσματος του πλοίου είναι για οποιοδήποτε λόγο ανακριβής και πιθανό να οδηγήσει σε πλάνη, ο πλοιοκτήτης υπόκειται σε χρηματική ποινή η οποία δεν θα υπερβαίνει τις δύο χιλιάδες Ευρώ (€2.000).

(4) Οι απαιτούμενες από το παρόν άρθρο σημάνσεις, πρέπει να διατηρούνται μόνιμα, καμία αλλαγή δεν μπορεί να γίνει σε αυτές , εκτός εάν μεταβληθούν στοιχεία που περιλαμβάνονται σε αυτές με τρόπο ο οποίος προβλέπεται στον παρόντα Νόμο.

(5) Σε περίπτωση που ο πλοιοκτήτης ή ο πλοίαρχος κυπριακού πλοίου αμελήσει να μεριμνήσει για τη σήμανση του πλοίου σύμφωνα με το παρόν άρθρο, ή να το διατηρήσει με ορθή σήμανση, ή κάποιο πρόσωπο αποκρύψει, απομακρύνει, αλλοιώσει, παραποιήσει ή σβήσει/διαγράψει οποιαδήποτε των λεχθέντων σημάνσεων, ή ανεχθεί από πρόσωπο το οποίο είναι υπό τον έλεγχο του να ενεργήσει ανάλογα, εξαιρουμένης της προαναφερθείσας περίπτωσης καθώς και αυτής σύμφωνα με την οποία αυτό γίνεται  για αποφυγή της κατάληψης του πλοίου από τον εχθρό , ο πλοιοκτήτης, ο πλοίαρχος ή άλλο πρόσωπο , θα υπόκεινται για κάθε αδίκημα σε χρηματική ποινή η οποία δεν θα υπερβαίνει τις δύο χιλιάδες Ευρώ (€2.000) και σε περίπτωση που η σήμανση του πλοίου είναι ανακριβής ή ανεπαρκής , το πλοίο είναι δυνατό να κατακρατηθεί μέχρι την διόρθωση της ανεπαρκούς ή ανακριβούς σήμανσης.»



	
	

	Τροποποίηση του άρθρου 11 των

βασικών νόμων.
	8. Το άρθρο 11 των βασικών νόμων τροποποιείται με:

	
	

	
	(α) την αντικατάσταση της παραγράφου (δ) του εδαφίου (1) με την ακόλουθη παράγραφο: 

	
	

	
	«(δ) σε περίπτωση αγοράς πλοίου, πωλητήριο έγγραφο πιστοποιούμενο προς ικανοποίηση της Νηολογούσας Αρχής·﮲»

	
	

	
	(β) την προσθήκη της ακόλουθης νέας παραγράφου (ε) και της επιφύλαξης αυτής στο εδάφιο (1) μετά την παράγραφο (δ):

	
	

	
	«(ε) πιστοποιητικό διαγραφής από το προηγούμενο νηολόγιο σε περίπτωση που το πλοίο ήταν προηγουμένως νηολογημένο σε άλλο νηολόγιο.

	
	

	
	Νοείται ότι στην περίπτωση έκδοσης προσωρινού πιστοποιητικού δυνάμει του άρθρου 23 του παρόντος Νόμου, δύναται να υποβληθεί γραπτή ή ηλεκτρονική απόδειξη από τις αρχές της χώρας της οποίας το πλοίο ήταν νηολογημένο, στην οποία να δηλούται σαφώς και υπευθύνως το ιδιοκτησιακό καθεστώς του πλοίου και ότι αυτό είναι ελεύθερο και απαλλαγμένο από οποιεσδήποτε υποχρεώσεις και να υποβληθεί το πιστοποιητικό διαγραφής μέχρι την τελική νηολόγηση του πλοίου δυνάμει του παρόντος Νόμου.» 

	
	

	
	(γ) την αντικατάσταση στο τέλος του εδαφίου (3) της φράσης «τας £1000» με τη φράση «τις δέκα χιλιάδες Ευρώ (€10.000).». 

	
	

	Αντικατάσταση του άρθρου 13 των

βασικών νόμων.
	9. Το άρθρο 13 των βασικών νόμων αντικαθίσταται με το ακόλουθο νέο άρθρο 13 και τον πλαγιότιτλο του:


	
	«Έγγραφα που φυλάσσονται από τη Νηολογούσα Αρχή.

13. Με τη νηολόγηση του πλοίου η Νηολογούσα Αρχή φυλάσσει τα ακόλουθα έγγραφα που βρίσκονται στην κατοχή της, δηλαδή το πρωτόκολλο καταμέτρησης, οποιοδήποτε σχετικό πωλητήριο έγγραφο, τυχόν αντίγραφο δήμευσης και κάθε δήλωση κυριότητας, σε πρωτότυπη ή σε ηλεκτρονική μορφή. ».



	
	

	Αντικατάσταση του άρθρου 15 των

βασικών νόμων.
	10. Το άρθρο 15 των βασικών νόμων αντικαθίσταται με το ακόλουθο νέο άρθρο 15 και τον πλαγιότιτλο του: 

	
	

	
	«Πιστοποιητικό νηολόγησης.

15. Με τη συμπλήρωση της νηολόγησης του πλοίου, η Νηολογούσα Αρχή χορηγεί πιστοποιητικό νηολόγησης στο οποίο περιλαμβάνονται τα στοιχεία τα οποία αφορούν στο πλοίο και έχουν εγγραφεί στο Νηολόγιο. 

Με την επιφύλαξη των όσων ορίζονται στον παρόντα νόμο, η Νηολογούσα Αρχή έχει την εξουσία να εκδίδει τα πιστοποιητικά που προβλέπονται στον παρόντα νόμο και σε ηλεκτρονική μορφή.».



	
	

	Προσθήκη νέου άρθρου 15Α. 
	11. Οι βασικοί νόμοι τροποποιούνται με την προσθήκη αμέσως μετά το άρθρο 15 του ακόλουθου νέου άρθρου 15Α και του πλαγιότιτλου του:

	
	

	
	«Έκδοση βεβαίωσης σε περίπτωση ναύλωσης «γυμνού» πλοίου ή συμφωνίας μίσθωσης.

15Α.-(1)  Η Νηολογούσα Αρχή, μετά την υποβολή αίτησης, από τον ναυλωτή ή τον μισθωτή κυπριακού πλοίου το οποίο έχει εκναυλωθεί υπό όρους ναύλωσης «γυμνού» πλοίου ή έχει μισθωθεί για οποιαδήποτε χρονική περίοδο, δύναται να χορηγήσει βεβαίωση είτε σε γραπτή η ηλεκτρονική μορφή στον εν λόγω ναυλωτή ή μισθωτή περί αυτού υπό οποιουσδήποτε όρους που η Νηολογούσα Αρχή κρίνει σκόπιμες.
(2) Υπό την επιφύλαξη του άρθρου 15Β του παρόντος Νόμου, η βεβαίωση η οποία θα ζητείται με αίτηση δυνάμει του εδαφίου (1) θα εκδίδεται, νοουμένου ότι το πλοίο δεν είναι νηολογημένο παράλληλα σε αλλοδαπό νηολόγιο. Η σχετική αίτηση θα συνοδεύεται από τα ακόλουθα: 

(α) αντίγραφο της συμφωνίας ναύλωσης «γυμνού» πλοίου ή της συμφωνίας μίσθωσης στην οποία θα περιλαμβάνεται δικαίωμα αγοράς (purchase option) σύμφωνα με το οποίο, μετά την άσκηση του δικαιώματος αγοράς, το πλοίο θα περιέλθει στην κυριότητα του εν λόγω ναυλωτή ή του μισθωτή, νοουμένου ότι ο εν λόγω ναυλωτής ή μισθωτής ικανοποιεί τις προϋποθέσεις που αναφέρονται στις παραγράφους (α) ή (β) του εδαφίου (1)  του άρθρου 5 του παρόντος Νόμου·

(β) γραπτή συναίνεση του πλοιοκτήτη ·

(γ) γραπτή συναίνεση των ενυπόθηκων δανειστών του πλοίου.

Λεπτομέρειες ως προς την εφαρμογή των διατάξεων του παρόντος άρθρου δύναται να καθορίζονται με Γνωστοποίηση.».


	
	

	Προσθήκη νέου άρθρου 15Β.
	12. Οι βασικοί νόμοι τροποποιούνται με την προσθήκη αμέσως μετά το άρθρο 15Α του ακόλουθου νέου άρθρου 15Β και του πλαγιότιτλου του:

	
	

	
	«Ανάκληση βεβαίωσης εκδοθέν στο όνομα του ναυλωτή «γυμνού» πλοίου ή του μισθωτή κυπριακού πλοίου.

15Β.-(1) Οποτεδήποτε κατά τη διάρκεια της περιόδου για την οποία έχει χορηγηθεί βεβαίωση σε ναυλωτή ή μισθωτή κυπριακού πλοίου δυνάμει του άρθρου 15Α του παρόντος Νόμου, ο πλοιοκτήτης ή ο ενυπόθηκος δανειστής δύναται να ανακαλέσει τη γραπτή συναίνεση που είχε δοθεί για σκοπούς χορήγησης της βεβαίωσης που αναφέρεται στο άρθρο 15Α του παρόντος Νόμου και σε τέτοια περίπτωση, η βεβαίωση θα παύει να ισχύει. 



	
	

	
	(2) Εκτός εάν η βεβαίωση έχει εκδοθεί σε ηλεκτρονική μορφή δυνάμει του εδαφίου (1) του παρόντος άρθρου,  σε περίπτωση ανάκλησης, ο ναυλωτής ή ο μισθωτής υποχρεούται όπως άμεσα την παραδώσει στη Νηολογούσα Αρχή και η Νηολογούσα Αρχή θα ενημερώσει τον πλοιοκτήτη ή τον ενυπόθηκο δανειστή, ανάλογα με την περίπτωση.  Νοείται ότι η εν λόγω ανάκληση ισχύει ανεξάρτητα από την παράδοση της βεβαίωσης. 

Λεπτομέρειες ως προς την ανάκληση της βεβαίωσης δυνάμει των διατάξεων του παρόντος άρθρου δύναται να καθορίζονται με Γνωστοποίηση.».


	
	

	Τροποποίηση του άρθρου 16 των

βασικών νόμων.
	13. Το άρθρο 16 των βασικών νόμων τροποποιείται με την αντικατάσταση στο εδάφιο (2) της φράσης «τας £1000» με τη φράση «τις δύο χιλιάδες Ευρώ (€2.000)».

	
	

	Τροποποίηση του άρθρου 17 των

βασικών νόμων.
	14. Το άρθρο 17 των βασικών νόμων τροποποιείται με την αντικατάσταση της φράσης «τας £1500» με τη φράση «τις δέκα χιλιάδες Ευρώ (€10.000)».

	
	

	Αντικατάσταση του άρθρου 19 των

βασικών νόμων.
	15. Το άρθρο 19 των βασικών νόμων αντικαθίσταται με το ακόλουθο νέο άρθρο 19 και τον πλαγιότιτλο του:

	
	

	
	«Απώλεια πιστοποιητικού

19.-(1) Υπό την επιφύλαξη του εδαφίου (2), σε περίπτωση κατά την οποία το πιστοποιητικό νηολόγησης πλοίου απωλεσθεί ή καταστραφεί, η Νηολογούσα Αρχή, κατόπιν αίτησης του πλοιοκτήτη που το επιβεβαιώνει, χορηγεί νέο πιστοποιητικό νηολογήσεως σε αντικατάσταση του αρχικού.

(2) Νοείται ότι η Νηολογούσα Αρχή δεν χορηγεί νέο πιστοποιητικό νηολόγησης δυνάμει του εδαφίου (1) στις περιπτώσεις που το πιστοποιητικό νηολόγησης πλοίου είχε εκδοθεί σε ηλεκτρονική μορφή.».



	
	

	Αντικατάσταση του άρθρου 21 των

βασικών νόμων.
	16. Το άρθρο 21 των βασικών νόμων αντικαθίσταται με το ακόλουθο νέο άρθρο 21 και τον πλαγιότιτλο του:

	
	

	
	«Σημείωση αλλαγής πλοιοκτησίας επί του πιστοποιητικού.

21.-(1) Σε περίπτωση αλλαγής της εγγεγραμμένης πλοιοκτησίας θα εκδίδεται νέο πιστοποιητικό από τη Νηολογούσα Αρχή με τα νέα στοιχεία πλοιοκτησίας.

(2) Υπό την επιφύλαξη του εδαφίου (4), αμέσως μετά την αλλαγή της πλοιοκτησίας ο πλοιοκτήτης οφείλει να παραδώσει το προηγούμενο πιστοποιητικό νηολόγησης στη Νηολογούσα Αρχή για ακύρωση. .

(3) Ο πλοιοκτήτης ο οποίος παραλείπει να παραδώσει στη Νηολογούσα Αρχή το προηγούμενο πιστοποιητικό νηολόγησης όπως επιβάλλεται από το παρών άρθρο, υπόκειται για κάθε αδίκημα σε χρηματική ποινή που δεν υπερβαίνει τις δύο χιλιάδες Ευρώ  (€2.000).
(4) Νοείται ότι η υποχρέωση να παραδώσει ο πλοιοκτήτης το πιστοποιητικό νηολόγησης στη Νηολογούσα Αρχή, όπως επιβάλλεται από το παρών άρθρο, δεν έχει εφαρμογή στις περιπτώσεις που το προηγούμενο πιστοποιητικό νηολόγησης πλοίου είχε εκδοθεί σε ηλεκτρονική μορφή ».


	
	

	Τροποποίηση του άρθρου 22 των

βασικών νόμων.
	17. Το άρθρο 22 των βασικών νόμων τροποποιείται:

	
	

	
	(α) με τη διαγραφή στο τέλος του εδαφίου (1) της φράσης «και εγγεγραμμένα πιστοποιητικά υποθηκών».

	
	

	
	(β) με την προσθήκη στο εδάφιο (2), πρώτη γραμμή, μετά τη φράση « εάν το πιστοποιητικό νηολογήσεως του πλοίου» της φράσης «σε έντυπη μορφή».

	
	

	
	(γ) με την αντικατάσταση στο εδάφιο (3) της φράσης «τας £1000» με τη φράση «τις δύο χιλιάδες Ευρώ (€2.000)». 

	
	

	Αντικατάσταση του άρθρου 23 των

βασικών νόμων.
	18. Το άρθρο 23 των βασικών νόμων αντικαθίσταται με το ακόλουθο νέο άρθρο 23 και τον πλαγιότιτλο του: 

	
	

	
	«Προσωρινό πιστοποιητικό που χορηγείται σε πλοίο που αποκτά την Κυπριακή εθνικότητα.

23.-(1) Όταν πλοίο περιέλθει στην κυριότητα νομιμοποιούμενου προσώπου ή προσώπων η Νηολογούσα Αρχή, κατόπιν αίτησης που υποβάλλεται εκ μέρους του εν λόγω προσώπου ή προσώπων, δύναται να χορηγήσει προσωρινό πιστοποιητικό στο οποίο αναγράφεται:

(α) το όνομα του πλοίου 
(β) το όνομα του πλοιοκτήτη 

(γ) τα ακριβέστερα στοιχεία που δύναται να λάβει αναφορικά με τη χωρητικότητα, ναυπήγηση και τον τύπο αυτού.

(2) Το προσωρινό πιστοποιητικό έχει ισχύ πιστοποιητικού νηολόγησης για περίοδο έξι μηνών, την οποία η Νηολογούσα Αρχή δύναται να παρατείνει για περαιτέρω περίοδο τριών μηνών μετά την καταβολή του σχετικού τέλους ή μέχρι να εκδοθεί νέο πιστοποιητικό νηολόγησης δυνάμει των διατάξεων του παρόντος Νόμου, οπότε το προσωρινό πιστοποιητικό παύει να έχει οποιαδήποτε ισχύ:

Νοείται ότι τα αναφερόμενα στο παρών εδάφιο δεν επηρεάζουν την εγκυρότητα οποιασδήποτε εγγεγραμμένης υποθήκης επί πλοίου και η προτεραιότητα τέτοιας υποθήκης διαφυλάττεται μέχρι την τελική νηολόγηση του πλοίου δυνάμει του παρόντος Μέρους.»


	
	

	Τροποποίηση του άρθρου 23Γ των

βασικών νόμων.
	19. Το άρθρο 23Γ των βασικών νόμων τροποποιείται με την προσθήκη στο εδάφιο (1), μετά τη φράση «οριζόμενες προϋποθέσεις» της φράσης «και νοουμένου ότι το πλοίο δεν είναι ήδη νηολογημένο παράλληλα σε οποιοδήποτε άλλο αλλοδαπό νηολόγιο».

	
	

	Αντικατάσταση του άρθρου 23Δ των

βασικών νόμων.
	20. Το άρθρο 23Δ των βασικών νόμων αντικαθίσταται με το ακόλουθο νέο άρθρο 23Δ και τον πλαγιότιτλο του:

	
	

	
	«Εγγραφή σε Ειδικό Βιβλίο Παράλληλης Νηολόγησης και προϋποθέσεις προς τούτο.

23Δ. Η παράλληλη νηολόγηση στο Κυπριακό Νηολόγιο συντελείται με την εγγραφή του αλλοδαπού πλοίου στο Ειδικό Βιβλίο Παράλληλης Νηολόγησης του Νηολογίου, για το χρόνο που κατά περίπτωση εγκρίνει η Νηολογούσα Αρχή, και ενεργείται από τη Νηολογούσα Αρχή μετά από αίτηση του ναυλωτή, εφ' όσον συντρέχουν οι ακόλουθες προϋποθέσεις:

(α) το δίκαιο της χώρας του αλλοδαπού νηολογίου επιτρέπει την παράλληλη νηολόγηση των νηολογημένων, εις το νηολόγιο του, πλοίων· και

(β) με την αίτηση συνυποβάλλονται στη Νηολογούσα Αρχή τα ακόλουθα  έγγραφα:

(i)  αντίγραφο της συμφωνίας  ναύλωσης ·
(ii) γραπτή συναίνεση του πλοιοκτήτη·
(iii) γραπτή συναίνεση των αρμόδιων ναυτιλιακών αρχών της χώρας του αλλοδαπού νηολογίου, και πιστοποιητικό κυριότητας και υποθηκών ή άλλων εμπράγματων βαρών·

(iv) γραπτή συναίνεση των ενυπόθηκων δανειστών· και

(v) τα κατά τον παρόντα Νόμο απαιτούμενα δικαιολογητικά οριστικής νηολόγησης, εκτός κατά την έκταση που οι οικείες διατάξεις τροποποιούνται από τις διατάξεις του Μέρους αυτού.».



	
	

	Αντικατάσταση του άρθρου 23ΣΤ των βασικών νόμων.
	21. Το άρθρο 23ΣΤ των βασικών νόμων αντικαθίσταται με το ακόλουθο νέο άρθρο 23ΣΤ και τον πλαγιότιτλο του:

	
	

	
	«Όνομα.

23ΣΤ.-(1) Το πλοίο δύναται να νηολογηθεί παράλληλα είτε διατηρώντας το όνομα του αλλοδαπού νηολογίου ή με οποιοδήποτε άλλο όνομα, εφόσον τέτοιο όνομα δεν είναι το ίδιο με το όνομα πλοίου νηολογημένου στο Κυπριακό Νηολόγιο.

(2) Αρχική ή μεταγενέστερη αλλαγή του ονόματος επιτρέπεται και ενεργείται κατά τα οριζόμενα στον παρόντα Νόμο προκειμένου περί πλοίων νηολογημένων στο Κυπριακό Νηολόγιο, κατ' αίτηση όμως του ναυλωτή και γραπτή συναίνεση του πλοιοκτήτη και των ενυπόθηκων δανειστών και κοινοποιείται στις αρμόδιες ναυτιλιακές αρχές της χώρας του αλλοδαπού νηολογίου.».


	
	

	Τροποποίηση του άρθρου 23Θ των

βασικών νόμων.
	22. Το άρθρο 23Θ των βασικών νόμων τροποποιείται με την αντικατάσταση του εδαφίου (2) με το ακόλουθο νέο εδάφιο (2):

	
	

	
	«(2) Η κατά το εδάφιο (1) μεταβίβαση κυριότητας κοινοποιείται στη Νηολογούσα Αρχή προς ενημέρωση του Ειδικού Βιβλίου Παράλληλης Νηολόγησης και για την έκδοση του νέου πιστοποιητικού παράλληλης νηολόγησης του πλοίου.»

	
	

	Τροποποίηση του άρθρου 23Μ των

βασικών νόμων.
	23. Το άρθρο 23Μ των βασικών νόμων τροποποιείται με:

	
	

	
	(α) την αντικατάσταση της παραγράφου (β) του εδαφίου (1) με την ακόλουθη νέα παράγραφο (β):

	
	

	
	«(β) σε περίπτωση τερματισμού της ναύλωσης, κατόπιν γραπτής  ειδοποίησης από ή για λογαριασμό του ναυλωτή ή του πλοιοκτήτη,»

	
	

	
	(β) την προσθήκη στο εδάφιο (1) της ακόλουθης νέας παραγράφου (ε) μετά από την παράγραφο (δ):

	
	

	
	«(ε) σε περίπτωση που ο ναυλωτής για το συγκεκριμένο πλοίο διενεργεί υποναύλωση και παράλληλη νηολόγηση σε άλλο αλλοδαπό νηολόγιο.»

	
	

	Τροποποίηση του άρθρου 23Ξ των

βασικών νόμων.
	24. Το άρθρο 23Ξ των βασικών νόμων τροποποιείται με την αντικατάσταση του εδαφίου (3) με το ακόλουθο εδάφιο:

	
	

	
	«(3) Η έγκριση της παράλληλης νηολόγησης κυπριακού πλοίου σε αλλοδαπό νηολόγιο παρέχεται κατ' αίτηση του πλοιοκτήτη. Με την αίτηση συνυποβάλλονται τα ακόλουθα δικαιολογητικά:
(α)  αντίγραφο της συμφωνίας ναύλωσης·

(β) γραπτή συναίνεση των αρμόδιων ναυτιλιακών αρχών της χώρας του αλλοδαπού νηολογίου και βεβαίωση ότι το δίκαιο της χώρας επιτρέπει την παράλληλη νηολόγηση του κυπριακού πλοίου στο νηολόγιο της·

(γ) γραπτή συναίνεση των ενυπόθηκων δανειστών·

(δ) κοινή δήλωση του πλοιοκτήτη και ναυλωτή ότι αναλαμβάνουν την υποχρέωση να προσκομίσουν σε προθεσμία ενός μηνός, στη Νηολογούσα Αρχή, επικυρωμένο αντίγραφο του αλλοδαπού πιστοποιητικού παράλληλης νηολόγησης και να γνωστοποιούν κάθε μεταβολή που ενεργείται στο όνομα ή στα άλλα στοιχεία του πλοίου, εφ' όσον χρόνο διαρκεί το καθεστώς της παράλληλης νηολόγησης του πλοίου στο αλλοδαπό νηολόγιο.
Νοείται ότι κυπριακό πλοίο εγγεγραμμένο σε αλλοδαπό νηολόγιο απαγορεύεται να νηολογηθεί ταυτόχρονα παράλληλα σε οποιοδήποτε άλλο αλλοδαπό νηολόγιο κατά τη διάρκεια της ισχύος του καθεστώτος της παράλληλης νηολόγησης.». 



	
	

	Αντικατάσταση του άρθρου 24 των

βασικών νόμων.
	25. Το άρθρο 24 των βασικών νόμων αντικαθίσταται με το ακόλουθο νέο άρθρο 24 και τον πλαγιότιτλο του: 

	
	

	
	«Συμβατική μεταβίβαση πλοίων ή μεριδίων πλοίου.

24.-(1) Σε περίπτωση που πλοία εγγεγραμμένα στο Κυπριακό Νηολόγιο ή μερίδια αυτών διατίθενται σε νομιμοποιούμενο πρόσωπο, αυτά μεταβιβάζονται διά πωλητηρίου εγγράφου. 

(2) Το πωλητήριο έγγραφο διαλαμβάνει την ίδια περιγραφή του πλοίου όπως καταγράφεται στο πρωτόκολλο καταμέτρησης του επιθεωρητή, ή οτιδήποτε άλλο κρίνεται επαρκές από τη Νηολογούσα Αρχή για να καθοριστεί η ταυτότητα του πλοίου.»



	
	

	Τροποποίηση του άρθρου 25 των

βασικών νόμων.
	26. Το άρθρο 25 των βασικών νόμων τροποποιείται με:

	
	

	
	(α) την αντικατάσταση του πλαγιότιτλου με τον ακόλουθο πλαγιότιτλο:

	
	

	
	«Δήλωσις ιδιοκτησίας κατά τη μεταβίβαση.»﮲

	
	

	
	(β) την αντικατάσταση της φράσης στην παρένθεση με την ακόλουθη φράση:

	
	

	
	«(στον παρόντα Νόμο καλουμένη ως «δήλωσις ιδιοκτησίας κατά τη μεταβίβαση»)».

	
	

	Τροποποίηση του άρθρου 26 των

βασικών νόμων.
	27. Το άρθρο 26 των βασικών νόμων τροποποιείται με την αντικατάσταση του εδαφίου (1) με το ακόλουθο εδάφιο:

	
	

	
	«Κάθε πωλητήριο έγγραφο για τη μεταβίβαση εγγεγραμμένου πλοίου ή μεριδίου αυτού, δεόντως εκτελεσμένο, θα προσάγεται στην Νηολογούσα Αρχή, μαζί με τη δήλωση ιδιοκτησίας κατά τη μεταβίβαση, και η Νηολογούσα Αρχή, επί τούτου, καταχωρεί στο Νηολόγιο το όνομα του δικαιοδόχου ως πλοιοκτήτη του πλοίου ή του μεριδίου αυτού και την ώρα που έλαβε χώρα η μεταβίβαση.».

	
	

	Τροποποίηση του άρθρου 27 των

βασικών νόμων.
	28. Το άρθρο 27 των βασικών νόμων τροποποιείται με την αντικατάσταση στην παράγραφο (α) του εδαφίου (1) της φράσης «διαλαμβάνονται εν τη δηλώσει της μεταβιβάσεως» με την φράση «διαλαμβάνονται εν τη δηλώσει ιδιοκτησίας κατά τη μεταβίβαση».

	
	

	Τροποποίηση του άρθρου 32 των

βασικών νόμων.
	29. Το άρθρο 32 των βασικών νόμων τροποποιείται με την προσθήκη  στο τέλος του εδαφίου (2), της φράσης «από τον ενυπόθηκο δανειστή.».

	
	

	Προσθήκη νέου άρθρου 38Α.
	30. Οι βασικοί νόμοι τροποποιούνται με την προσθήκη αμέσως μετά το άρθρο 38 του ακόλουθου νέου άρθρου 38Α:

	
	

	
	«Τροποποίηση Υποθήκης.
	38Α. – (1) Τηρουμένων των διατάξεων του παρόντος άρθρου, εγγεγραμμένη υποθήκη επί πλοίου ή μεριδίου πλοίου ή/και το επισυναπτόμενο επί της εγγεγραμμένης υποθήκης συμβόλαιο που συνάφθηκε μεταξύ των μερών (στο παρόν άρθρο 38Α από κοινού καλείται η «υποθήκη») μπορεί να τροποποιηθεί με έγγραφο που καθορίζει τις λεπτομέρειες της τροποποίησης, υπογεγραμμένο από ή εκ μέρους του ενυπόθηκου δανειστή και του ενυπόθηκου οφειλέτη (στον παρόντα Νόμο καλείται «Έγγραφο Τροποποίησης Υποθήκης»).

	
	
	

	
	
	(2) Σε περίπτωση τροποποίησης υποθήκης, η Νηολογούσα Αρχή, με την προσκόμιση του Εγγράφου Τροποποίησης Υποθήκης,  καταχωρεί την τροποποίηση στο Νηολόγιο  αναφέροντας ότι η υποθήκη τροποποιήθηκε και κάθε τέτοια τροποποίηση αποτελεί αναπόσπαστο μέρος της εγγεγραμμένης υποθήκης την οποία τροποποιεί και η υποθήκη αυτή, όπως τροποποιήθηκε, εξακολουθεί να έχει την ίδια προτεραιότητα που είχε πριν από την καταχώριση της τροποποίησης.



	
	
	

	
	
	(3) (α) Τηρουμένων των διατάξεων της παραγράφου (β) του παρόντος εδαφίου, η τροποποίηση της υποθήκης εγγράφεται από την Νηολογούσα Αρχή με τη χρονική σειρά κατά την οποία προσκομίζεται σ' αυτήν για το σκοπό αυτό, το Έγγραφο Τροποποίησης Υποθήκης και η Νηολογούσα Αρχή με υπόμνημα καταγράφει την ημέρα και ώρα της εγγραφής αυτής.

(β) Τροποποίηση υποθήκης δεν εγγράφεται εκτός εάν προσκομισθεί στην Νηολογούσα Αρχή η συναίνεση όλων των άλλων εγγεγραμμένων ενυπόθηκων δανειστών του πλοίου, εάν υπάρχουν.



	
	
	

	
	
	(4) Έγγραφο Τροποποίησης Υποθήκης που συστάθηκε εκτός της Δημοκρατίας δύναται να κατατεθεί σε προξενικό λειτουργό της Δημοκρατίας, ο οποίος γνωστοποιεί άμεσα στην Νηολογούσα Αρχή την κατάθεση του Εγγράφου Τροποποίησης Υποθήκης δίνοντας όλα τα αναγκαία στοιχεία, και διαβιβάζει με την πρώτη κατάλληλη ευκαιρία το Έγγραφο Τροποποίησης Υποθήκης στην Νηολογούσα Αρχή.



	
	
	

	
	
	(5) Με την επιφύλαξη των διατάξεων του παρόντος άρθρου, τροποποίηση εγγεγραμμένης υποθήκης μπορεί να πραγματοποιηθεί για οποιονδήποτε σκοπό.».


	
	

	Διαγραφή Μέρους VIII βασικών νόμων.
	31. Οι βασικοί νόμοι τροποποιούνται με την διαγράφη του Μέρους VIII των βασικών νόμων. 

	
	

	Τροποποίηση του άρθρου 47 των

βασικών νόμων.
	32. Το εδάφιο (8) του άρθρου 47 τροποποιείται με την αντικατάσταση της φράσης «τας £1000» με τη φράση «τις δύο χιλιάδες Ευρώ (€2.000)».

	
	

	Τροποποίηση του άρθρου 50 των

βασικών νόμων.
	33. Το άρθρο 50 τροποποιείται με την αντικατάσταση της φράσης «τας £1500» με τη φράση «τις δέκα χιλιάδες Ευρώ (€10.000)».

	
	

	Τροποποίηση του άρθρου 54Α των

βασικών νόμων.
	34. Το άρθρο 54Α τροποποιείται με: 

	
	

	
	(α) την προσθήκη στο εδάφιο (1) της ακόλουθης νέας παραγράφου (η) μετά από την παράγραφο (ζ): 

	
	«(η) το πλοίο εγγραφεί στο Μητρώο Μικρών Σκαφών»

	
	

	
	(β) την προσθήκη της ακόλουθης φράσης στο τέλος του εδαφίου (1):

	
	

	
	«Νοείται ότι στις περιπτώσεις (γ), (δ), (ε) και (στ) ανωτέρω, δίδεται προειδοποίηση ενός μηνός για την πρόθεση της Νηολογούσας Αρχής να διαγράψει το πλοίο σε κάθε εγγεγραμμένο ενυπόθηκο δανειστή του πλοίου.»﮲

	
	

	
	(γ) την προσθήκη του σημείου «(δ),» μετά από το σημείο (γ) και πριν από το σημείο (ε) στο εδάφιο (2)

	
	

	Τροποποίηση του άρθρου 55 των

βασικών νόμων.
	35. Το άρθρο 55 τροποποιείται: 

	
	

	
	(α) με την αντικατάσταση στο εδάφιο (2) της φράσης «τας £500» με τη φράση «τα χίλια Ευρώ (€1.000)»﮲

	
	

	
	(β) με την αντικατάσταση στο εδάφιο (2) της φράσης «τας £25» με τη φράση «τα πενήντα Ευρώ (€50)».

	
	

	Τροποποίηση του άρθρου 66 των

βασικών νόμων.
	36. Το άρθρο 66 τροποποιείται με τη διαγραφή στο εδάφιο (2) της φράσης «είτε εις τον διευθύνοντα πλοιοκτήτην,».

	
	

	Τροποποίηση του άρθρου 66 των

βασικών νόμων.
	37. Το άρθρο 70 τροποποιείται με:

	
	

	
	(α) την αντικατάσταση του εδαφίου (1) με το ακόλουθο νέο εδάφιο (1):

	
	

	38(Ι)/1992
63(Ι)/1999
73(Ι)/1999
12(Ι)/2003
166(Ι)/2004
73(Ι)/2007

Κ.Δ.Π. 322/2019
	(1) Οποιοδήποτε πρόσωπο, κατόπιν υποβολής σχετικής αίτησης προς τη Νηολογούσα Αρχή, δύναται να προβεί σε εξέταση του Νηολογίου, καθ’ οποιοδήποτε εύλογο χρόνο κατά τη διάρκεια των επίσημων ωρών εργασίας, μετά την καταβολή του σχετικού τέλους που καθορίζεται στο Πρώτο Παράρτημα των περί Εμπορικής Ναυτιλίας (Τέλη και Φορολογικές Διατάξεις) Νόμων του 1992 μέχρι 2007 ή στους περί Εμπορικής Ναυτιλίας (Τέλη και Δικαιώματα Αναφορικά με Ποντοπόρα Εμπορικά Πλοία) Κανονισμούς του 2019, ανάλογα με την περίπτωση. 

	
	

	
	(β) την προσθήκη στο εδάφιο (2) της ακόλουθης νέας παραγράφου (ε):  

	
	

	
	«(ε) πωλητήριο έγγραφο ή υποθήκη και το επισυναπτόμενο επί της υποθήκης συμβόλαιο που συνάφθηκε μεταξύ των μερών ή το έγγραφο τροποποίησης υποθήκης, που κατατέθηκαν στην Νηολογούσα Αρχή σύμφωνα με τον παρόντα Νόμο. ».

	
	

	Τροποποίηση του άρθρου 72 των

βασικών νόμων.
	38. Το άρθρο 72 τροποποιείται με:

	
	

	
	(α) τη διαγραφή της φράσης «ή πιστοποιητικού υποθήκης επί πλοίου ή πιστοποιητικού πωλήσεως,»﮲

	
	

	
	(β) την αντικατάσταση της φράσης «τας £1.500» με τη φράση «τις δέκα χιλιάδες Ευρώ (€10.000)».

	
	

	Τροποποίηση του άρθρου 73 των

βασικών νόμων.
	39. Το άρθρο 73 τροποποιείται με: 

	
	

	
	(α) την αντικατάσταση στο εδάφιο (1) της φράσης «τας £1500» με τη φράση «τις δέκα χιλιάδες Ευρώ (€10.000)»﮲

	
	

	
	(β) την αντικατάσταση στο εδάφιο (2) της φράσης «τας £1500» με τη φράση «τις δέκα χιλιάδες Ευρώ (€10.000)».

	
	

	Έναρξη της ισχύος του παρόντος Νόμου.
	40. Ο παρών Νόμος τίθεται σε ισχύ με τη δημοσίευσή στην Επίσημη Εφημερίδα της Δημοκρατίας.


4

